Česká Lípa

Česká Lípa (serbsce tež Čěska Lipa;  Böhmisch Leipa) je wjes a gmejna na juhu Łužiskich horin w sewjernej Čěskej, 90 kilometrow sewjernje Prahi a 50 kilometrow zapadnje Libereca. Je zarjadniske sydło wokrjesa Česká Lípa w Libereckim kraju a nadeńdźe so nad rěčku Ploučnice.

Přez město wjedźetej železniskej čarje Bakov nad Jizerou–Habrachćicy a Děčín–Česká Lípa. Nimo toho leži Česká Lípa při awtobusowych linijach z Prahi do Rumburka a Warnoćic.

 Stawizny 
Sydlišćo Lípa dósta w lěće 1381 měšćanske prawa. 1850 sta so z wobwodnym městom a zdobom ze železniskim křižowanišćom na sewjeru Rakusko-Wuherskeje.

Po Druhej swětowej wójnje załožichu dnja 2. decembra 1945 na gymnaziju w Čěskej Lipje docyła prěnje serbske gymnazialne rjadownje, kiž přesydlichu so pozdźišo do Warnoćic a Libereca.Jaroslav Šůla: Lužickosrbské školství v severních Čechách po II. světové válce. W: Pro Lusatia. Opolskie studia łużycoznawcze, lětnik 17, Opole 2018, str. 22–59 (digitalizat jako pdf)

Widźenja hódne su něhdyši Awgustinski klóšter, kotryž bu w lěće 1627 wot Wallensteina załoženy a słuži dźensa jako muzej, kaž tež Měšćanske torhošćo, cyrkej Marje Madleny z 13. lětstotka a stare židowske pohrjebnišćo.

 Žórła 

 Wotkaz